[{"text_idx": "#000011", "text": "Delaney yn canmol cymeriad yn dilyn buddugoliaeth fawr ym Murrayfield"}, {"text_idx": "#000013", "text": "Talodd y prif hyfforddwr Glenn Delaney teyrnged i gymeriad eu carfan wrth i\u2019r Scarlets trechu\u2019r ti\u0302m cartref o 27-25 yng nge\u0302m Cynhadledd B yn y brifddinas."}, {"text_idx": "#000014", "text": "Roedd angen i\u2019r ymwelwyr gwrthsefyll mwy nag 20 cymal o ymosod gan y ti\u0302m cartref i allu cwblhau\u2019r ge\u0302m fel buddugolwyr, a oedd yn holl bwysig i sicrhau lle yng Nghwpan y Pencampwyr y tymor nesaf."}, {"text_idx": "#000015", "text": "\u201cRoedd ein bwriad yna a theimlais ein bod wedi gwneud digon yn ystod y ge\u0302m i allu sgori\u2019r pedwerydd cais,\u201d dywedodd Delaney. \u201cOnd mae rhaid bod yr angen yna gan y ddau ochr o\u2019r bel ac roedd yr ymdrech amddiffynnol yn ystod y munudau diwethaf yn anferthol."}, {"text_idx": "#000016", "text": "\u201cDangosodd y bois faint mae chwarae yn y crys yma yn golygu iddyn nhw. Dywedais wrthyn nhw ar o\u0302l y ge\u0302m, fel hyfforddwr nad ydyn yn gallu dysgu hynny, mae hynny i lawr i\u2019r cymeriad a ni allaf fod yn balchaf o\u2019r grw\u0302p yma.\u201d"}, {"text_idx": "#000017", "text": "Gyda dwy ge\u0302m ar o\u0302l (Munster \u2013 oddi cartref a Connacht \u2013 cartref), mae\u2019r Scarlets sydd yn y trydydd safle nawr wyth pwynt yn glir o Gleision Caerdydd a 14 pwynt uwchben Caeredin sydd a\u0302 chwpl o gemau ar o\u0302l."}, {"text_idx": "#000018", "text": "Mae\u2019r tri thi\u0302m uchaf ym mhob cynhadledd wedi gwarantu safle yn haenen uchaf Ewrop tymor nesaf, er gall penaethiaid Ewrop benderfynu ar fwy o safleoedd a fydd yn galluogi\u2019r pedwar uchaf i gymryd rhan."}, {"text_idx": "#000019", "text": "\u201cRoedd yn fuddugoliaeth enfawr i ni o ran bod yn gymwys i Gwpan Pencampwyr ac i gadw symud ymlaen gyda hyder i\u2019r ge\u0302m nesaf yn erbyn Munster a fydd yn brawf anferth arall i ni,\u201d ychwanegodd Delaney."}, {"text_idx": "#000020", "text": "\u201cRydym wedi sgori naw o geisiau mewn dwy ge\u0302m ac mae angen canmol Dai (Flanagan) a Whiff (Richard Whiffin) am beth maent wedi rhoi mewn lle ac fel mae\u2019r bois yn perfformio."}, {"text_idx": "#000023", "text": "Dyna\u2019r tro cyntaf i\u2019r Scarlets ennill ym Murrayfield ers 2013 gan ddod i derfyn a\u0302\u2019r chwe cholled yn olynol yn erbyn yr ochr Albanaidd."}]